- 29.1. pasirašyti konfidencialumo pasižadėjimą/sutartį;
- 29.2. tvarkyti Asmens duomenis griežtai vadovaudamasis Lietuvos Respublikos įstatymais, kitais teisės aktais, instrukcijomis ir šiomis Taisyklėmis;
- 29.3. saugoti Asmens duomenų paslaptį. Darbuotojas turi laikytis konfidencialumo principo ir laikyti paslaptyje bet kokią su Asmens duomenimis susijusią informaciją, su kuria jis susipažino vykdydamas savo pareigas, nebent tokia informacija būtų vieša pagal galiojančių įstatymų ar kitų teisės aktų nuostatas. Konfidencialumo įsipareigojimo Darbuotojas turi laikytis ir pasibaigus darbo

santykiams;

- 29.4. neatskleisti, neperduoti ir nesudaryti sąlygų bet kokiomis priemonėmis susipažinti su Asmens duomenimis nė vienam asmeniui, kuris nėra įgaliotas ar kurio darbo funkcijos nėra susijusios su Asmens duomenų tvarkymu;
- 29.5. siekdamas užkirsti kelią atsitiktiniam ar neteisėtam Asmens duomenų sunaikinimui, pakeitimui, atskleidimui, taip pat bet kokiam kitam neteisėtam tvarkymui, turi saugoti dokumentus

bei duomenų rinkmenas tinkamai ir saugiai bei vengti nereikalingų kopijų darymo. Dokumentų kopijos, kuriose nurodomi Asmens duomenys, turi būti sunaikintos taip, kad šių dokumentų nebūtų galima atkurti ir atpažinti jų turinio;

- 29.6. nedelsiant pranešti Asmens duomenų apsaugos pareigūnui apie bet kokią įtartiną situaciją, kuri gali kelti grėsmę Asmens duomenų saugumui ir imtis priemonių tokiai situacijai išvengti.
- 30. Asmens duomenys tvarkomi neautomatiniu būdu ir automatiniu būdu, naudojant įrengtas Asmens duomenų tvarkymo priemones.
- 31. Surinkti Asmens duomenys saugomi spausdintiniuose dokumentuose ir vietiniame Muziejaus tinkle. Spausdintini dokumentai bei jų kopijos, sutartys, buhalterinės apskaitos ir atskaitomybės dokumentai bei visi kiti dokumentai, kuriuose nurodomi Asmens duomenys, yra saugomi rakinamose spintose ar seifuose. Dokumentai, kuriuose nurodomi Asmens duomenys, negali būti laikomi visiems laisvai prieinamoje vietoje.
- 32. Darbuotojai, kurie automatiniu būdu tvarko Asmens duomenis arba iš kurių kompiuterių galima patekti į vietinio tinklo sritis, kuriose yra saugomi Asmens duomenys, privalo naudoti slaptažodžius. Reikalavimai slaptažodžių sudarymui ir jų keitimo dažnumui numatyti Informacinės sistemos saugaus elektroninės informacijos tvarkymo taisyklėse, patvirtintose Muziejaus direktoriaus įsakymu.
- 33. Darbuotojas netenka teisės tvarkyti Asmens duomenis, kai pasibaigia Darbuotojo darbo ar panašaus pobūdžio sutartis, arba kai Muziejaus direktorius atšaukia Darbuotojo paskyrimą tvarkyti

Asmens duomenis.

- 34. Asmens duomenys, gauti elektroniniu paštu, privalo būti ištrinti nedelsiant nuo jų panaudojimo vienu iš tikslų, nurodytų šių Taisyklių 20 punkte, ir/ar nuo jų perkėlimo į vietiniame Muziejaus tinkle, tačiau visais atvejais ne vėliau kaip per 2 (dvi) darbo dienas.
- 35. Asmens duomenys saugomi tiek, kiek tai numato Terminų rodyklė, reglamentuojanti dokumentų, kuriuose nurodomi Asmens duomenys, saugojimo terminus, o tais atvejais, kai konkrečių saugojimo terminų ši Terminų rodyklė nenumato, šie dokumentai bei Asmens duomenys saugomi tol, kol iš sutartinių santykių gali kilti pagrįstų reikalavimų.
- 36. Pasibaigus dokumentų, kuriuose nurodomi Asmens duomenys, saugojimo terminui, šie dokumentai, įskaitant visas šių dokumentų kopijas privalo būti sunaikinti taip, kad jų nebūtų galima

atkurti ir atpažinti jų turinio.

## VI. ASMENS DUOMENŲAPSAUGOS PAREIGŪNAS

- 37. Visų su Asmens duomenų apsauga susijusių klausimų nagrinėjimui Muziejaus direktorius įsakymu paskiria atsakingą už Asmens duomenų apsaugą.